Legal Document

Category: 1050

Text:
43. ΒΑΣΙΛΙΚΟΝ ΔΙΑΤΑΓΜΑ υπ' αριθ.821 της 31 Οκτ./29 Δεκ.1970 (ΦΕΚ Α'287) Περί καθορισμού του τύπου του προϋπολογισμού των Δήμων. Έχοντες υπ' όψιν τας διατάξεις του άρθρ.1 παρ.4 Ν.Δ.3777/1957 "περί τροποποιήσεως και συμπληρώσεως διατάξεων της νομοθεσίας, περί των προσόδων των δήμων και κοινοτήτων και του δημοτικού και κοινοτικού κώδικος", προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-1.Καθορίζεται ο τύπος του προϋπολογισμού των δήμων, ως παρά πόδας παρατίθεται. 2.Έναντι εκάστου κωδικού αριθμού αναγράφονται εν ειδικαίς στήλαις: α.Ο τίτλος του εσόδου ή εξόδου. β.Τα ποσά των προϋπολογισθέντων εσόδων και εξόδων του προηγουμένου έτους, ως ταύτα τελικώς διεμορφώθησαν. γ.Τα ποσά των βεβαιωθέντων μέν, προκειμένου περί εσόδων, των ενταλθέντων δε, προκειμένου περί εξόδων, του προηγουμένου έτους, ως ταύτα προκύπτουν εκ των οικείων λογιστικών βιβλίων του δήμου κατά τον χρόνον της καταρτίσεως του προϋπολογισμού. δ.Τα ποσά των ψηφισθέντων υπό του δημοτικού συμβουλίου εσόδων και εξόδων, δια το έτος εις ο αφορά ο προϋπολογισμός. ε.Τα ποσά των εγκριθέντων υπό της Νομαρχίας εσόδων και εξόδων, δια το έτος εις ο αφορά ο προϋπολογισμός. 3.Εις ειδικήν περαιτέρω στήλην, κατά το υπόδειγμα, θα καταχωρίζωνται τα έσοδα και έξοδα, ως ταύτα διαμορφούνται μεθ' εκάστην αναμόρφωσιν. Ε Σ Ο Δ Α Αριθμός κώδικος ΕΣΟΔΟΝ ΤΙΤΛΟΣ ΔΙΑ ΤΟ ΟΙΚΟΝΟΜΙΚΟΝ  ΕΤΟΣ 19…… ΔΙΑ ΤΟ ΟΙΚΟΝΟΜΙΚΟΝ  ΕΤΟΣ 19…… ΑΥΞΟΜΕΙΩΣΕΙΣ ΒΑΣΕΙ ΑΝΑΜΟΡΦΩΣΕΩΝ Προϋπ/σθέντα ως διεμορφώθησαν μέχρι……. Βεβαιωθέντα μέχρι….. Ψηφισθέντα υπό του Δημοτικού Συμβουλίου Εγκριθέντα υπό της Νομαρχίας                                                   Ε Ξ Ο Δ Α Αριθμός κώδικος ΕΞΟΔΟΝ ΤΙΤΛΟΣ ΔΙΑ ΤΟ ΟΙΚΟΝΟΜΙΚΟΝ  ΕΤΟΣ 19…… ΔΙΑ ΤΟ ΟΙΚΟΝΟΜΙΚΟΝ  ΕΤΟΣ 19…… ΑΥΞΟΜΕΙΩΣΕΙΣ ΒΑΣΕΙ ΑΝΑΜΟΡΦΩΣΕΩΝ Προϋπ/σθέντα ως διεμορφώθησαν μέχρι……. Ενταλθέντα μέχρι….. Ψηφισθέντα υπό του Δημοτικού Συμβουλίου Εγκριθέντα υπό της Νομαρχίας Άρθρ.2.-Καταργείται το από 22.11.1957 Β.Δ/μα "περί καθορισμού του τύπου του προϋπολογισμού των δήμων" (ΦΕΚ 257/20.12.1957 τεύχ. Α'). Εις το ΦΕΚ Α'245 (14 Νοεμ.1970), είχε δημοσιευθή Β.Δ/μα υπ΄αριθ.746 με το αυτό ως άνω περιεχόμενον πλήν του πίνακος και του εν αυτώ αναφερομένου τύπου προϋπολογισμού. Το Β.Δ/μα τούτο ανεδημοσιεύθη ως άνω, πλην δε των ανωτέρω πινάκων, παρετέθησαν εν συνεχεία αναλυτικοί πίνακες των κατ' ιδίαν εσόδων και δαπανών με τους σχετικούς κωδικούς αριθμούς. Οι αναλυτικοί ούτοι πίνακες συνεπληρώθησαν δια του Β.Δ.216 της 6/29 Μαρτ.1971 (ΦΕΚ Α'62) περί τροποπ. του Β.Δ.821/1970.  (Αντί της σελ.318,27(ε) Σελ.318,27(ζ) Τεύχος 577 - Σελ.87 Έσοδα Δήμων και Κοινοτήτων 3.Ζ.α.43